CELEX: 32015R0917
Language: hr
Date: 2015-06-15 00:00:00
Title: Provedbena uredba Komisije (EU) 2015/917 оd 15. lipnja 2015. o izmjeni Priloga I. Uredbi (EU) br. 206/2010 o utvrđivanju popisa trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja u pogledu Bangladeša (Tekst značajan za EGP)

16.6.2015   
               
               
                  HR
               
               
                  Službeni list Europske unije
               
               
                  L 149/11
               
            PROVEDBENA UREDBA KOMISIJE (EU) 2015/917
      оd 15. lipnja 2015.
      o izmjeni Priloga I. Uredbi (EU) br. 206/2010 o utvrđivanju popisa trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja u pogledu Bangladeša
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu Vijeća 2004/68/EZ od 26. travnja 2004. o utvrđivanju pravila zdravlja životinja za uvoz u i provoz kroz Zajednicu određenih živih papkara i o izmjeni direktiva 90/426/EEZ i 92/65/EEZ i stavljanju izvan snage Direktive 72/462/EEZ (1), a posebno njezin članak 3. stavak 1. prvi i drugi podstavak,
      budući da:
      
                  (1)
               
               
                  Direktivom 2004/68/EZ utvrđeni su, među ostalim, zahtjevi u pogledu zdravlja životinja za uvoz u i provoz kroz Uniju živih papkara. U skladu s tim zahtjevima, uvoz živih papkara u Uniju i njihov provoz kroz nju dopušteni su samo iz trećih zemalja koje se nalaze na popisu koji je sastavila Komisija.
               
            
                  (2)
               
               
                  Uredbom Komisije (EU) br. 206/2010 (2) utvrđuju se, među ostalim, uvjeti za unos u Uniju pošiljaka živih papkara koje dolaze iz ili su namijenjene za odobreno tijelo, institut ili centar, koje mora odobriti predmetna država članica odredišta. U njezinu članku 3.a stavku 1. točki (b) predviđa se popis trećih zemalja, državnih područja ili njihovih dijelova iz kojih se pošiljke takvih životinja smiju unijeti u Uniju.
               
            
                  (3)
               
               
                  Uredbom (EU) br. 206/2010 predviđa se da države članice odobravaju unos takvih pošiljki na njihovo državno područje samo ako su predmetne države članice provele procjenu rizika za zdravlje životinja koji predstavlja svaka pošiljka i ako se treća zemlja nalazi na jednom od popisa iz članka 3.a stavka 1. točke (b).
               
            
                  (4)
               
               
                  Cipar je obavijestio Komisiju i druge države članice u okviru Stalnog odbora za bilje, životinje, hranu i hranu za životinje da želi dati odobrenje za unos jedne pošiljke živih papkara vrste Elephas ssp. iz odobrenog tijela, instituta ili centra u Bangladešu u odobreno tijelo, institut ili centar na Cipru.
               
            
                  (5)
               
               
                  Cipar je proveo procjenu rizika za zdravlje životinja koji predstavlja ta pošiljka i nadalje procijenio sukladnost tijela, instituta ili centra u Bangladešu s uvjetima utvrđenima u članku 3.c stavku 2. Uredbe (EU) br. 206/2010 sa zadovoljavajućim rezultatom.
               
            
                  (6)
               
               
                  Budući da Bangladeš nije uključen ni u jedan od popisa iz članka 3.a stavka 1. točke (b) Uredbe (EU) br. 206/2010 kao treća zemlja iz koje se pošiljke tih životinja smiju unositi u Uniju, Cipar je zatražio da se Bangladeš uvrsti na popis trećih zemalja, državnih područja ili njihovih dijelova navedenih u dijelu 1. Priloga I. Uredbi (EU) br. 206/2010, kako bi se omogućio unos živih papkara vrste Elephas ssp. iz odobrenog tijela, instituta ili centra u Bangladešu u odobreno tijelo, institut ili centar na Cipru.
               
            
                  (7)
               
               
                  Uzimajući u obzir stanje u Bangladešu u pogledu zdravlja životinja, procjenu rizika za zdravlje životinja određene pošiljke i sukladnosti odobrenog tijela, instituta ili centra s uvjetima Unije, odobrenje bi se trebalo primjenjivati samo na dio državnog područja Bangladeša.
               
            
                  (8)
               
               
                  Stoga je primjereno izmijeniti popis trećih zemalja, državnih područja ili njihovih dijelova navedenih u dijelu 1. Priloga I. Uredbi (EU) br. 206/2010 dodavanjem unosa za Bangladeš na ograničeno vrijeme kako bi se odobrio samo unos živih papkara vrste Elephas ssp. iz odobrenog tijela, instituta ili centra u Bangladešu u odobreno tijelo, institut ili centar na Cipru.
               
            
                  (9)
               
               
                  Dio 1. Priloga I. Uredbi (EU) br. 206/2010 stoga bi trebalo na odgovarajući način izmijeniti.
               
            
                  (10)
               
               
                  Budući da se zahtjev Cipra odnosi na određenu pošiljku, odobrenje bi trebalo dodijeliti samo na ograničeno vremensko razdoblje kako bi se omogućio taj unos živih papkara vrste Elephas ssp. na Cipar.
               
            
                  (11)
               
               
                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
               
            DONIJELA JE OVU UREDBU:
      Članak 1.
      U dijelu 1. Priloga I. Uredbi (EU) br. 206/2010 sljedeći unos za Bangladeš umeće se prije unosa za Kanadu:
      
         
                     „BD – Bangladeš (******)
                     
                  
                  
                     BD-0
                  
                  
                     Područje obuhvaćeno Safari parkom Chittagong
                  
                  
                     TRE-A (*******)
                     
                  
                  
                      
                  
                  
                      
                  
               
      Članak 2.
      Ova Uredba stupa na snagu sljedećeg dana od dana objave u Službenom listu Europske unije.
      Primjenjuje se do 17. kolovoza 2015.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 15. lipnja 2015.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 139, 30.4.2004., str. 321.
      
      
         (2)  Uredba Komisije (EU) br. 206/2010 od 12. ožujka 2010. o utvrđivanju popisa trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja (SL L 73, 20.3.2010., str. 1.).
      
         (******)  Taj se unos primjenjuje do 17. kolovoza 2015.
      
         (*******)  Isključivo za žive papkare vrste Elephas ssp. iz odobrenog tijela, instituta ili centra u Bangladešu u odobreno tijelo, institut ili centar na Cipru.”